Klokken 14.46 blev en 16-årig kvindelig cyklist påkørt af en personbil i krydset Mariagervej/Kirketoften i Hobro. - Vi hører det er alvorligt, men mere konkret kan jeg ikke fortælle om hendes situation, siger vagtchef ved Nordjyllands Politi Poul Badsberg. På Twitter skriver Nordjyllands Politi, at pigen er uden for livsfare. De skriver samtidig at den afspærring af krydset, man lavede efter ulykken er ophævet. Nu skal bilinspektører undersøge de nærmere omstændigheder. - Hun kommer cyklende ad Mariagervej og vil dreje til venstre ad Kirketoften, og så bliver hun ramt af en bil, der kommer kørende bagfra, siger vagtchefen, der altså efterlader tvivl om bilens muligheder for at undvige cyklisten. Chaufføren i bilen kom ikke noget til ved ulykken.

Referat:
Kørt med politieskorte til Aalborg Universitetshospital, men slap med hjernerystelse.